17-jarige by skool aangeval | Maroela Media
'n Privaat sekuriteitsmaatskappy, Reaction Unit South Africa (Rusa), het gesê sy inbelsentrum is Maandagoggend omstreeks 08:30 saam met paramedici na die toneel ontbied.
Paramedici het die skolier, van Hazelmere, behandel vir meswonde in sy bors, arm en ribbes. Die skolier het aangedui hy is aan die begin van die kwartaal van Bothas Hill na Trenance Park oorgeplaas.
"Hy het vanoggend naby die snoepie gestaan toe 'n graad 11-leerder en twee van sy maats hom genader het. Een van die seuns het 'n mes te voorskyn gebring en hom, sonder enige waarskuwing, herhaaldelik gesteek. Hulle het daarna van die skool gevlug. Ander skoliere het die voorval gesien," het Rusa gesê.
Die slagoffer voer aan die drie seuns is deel van 'n bende. Die aanval word vermoedelik verbind met 'n voorval verlede Vrydag by die skool toe een van die vermeende bendelede die slagoffer daarvan beskuldig het dat hy sy meisie gesteel het.
Die 17-jarige is in 'n stabiele toestand na 'n hospitaal geneem.
Die vermeende aanvallers is uitgeken en die polisie stel verder ondersoek in.
Die polisie in Verulam het die voorval bevestig en gesê die verdagtes sal in hegtenis geneem word sodra die saak geregistreer is.
Kom nou ANC. Julle kan os alles beter doen. Maak n plan om die soort van goed te stop. Voor 94 was daar nie sulke goed in skole nie maar julle wou dit nog verbeter. Moet nie net vergader nie, doen iets om dit te stop.
Die kinders word mos deesdae toegelaat om vir ewig in die skool te wees. En hulle is slimmer as oom Einstein….en soms word hulle geskors. Onderwys in SA is 'n groot klug.
17 jaar oud, maar is nou eers in graad 9. En die kanse is goed dat hy eers later in die jaar verjaar ook nog. Is daar nie meer so iets soos verbeteringskole nie?
En om moord te wil pleeg oor 'n meisie? Hul kyk te veel flieks en speel te veel 'games'.
Ek verstaan nie hoekom moet ń saak eers gerigistreer word voordat die polisie die oortreders in hegtenis kan neem nie. Dit is die eerste keer dat ek van so iets hoor.
Asseblief. Stem saam dat dissipline by die huis begin. Maar onderwys is 'n klug punt. My seun in graad 10 is saam met twee kinders wat vanjaar 18 word. My dogter in graad 4 moet met haar hande op haar kop detensie sit omdat 'n paar kinders nie hul huiswerk gedoen het nie ( sys nie een van hulle nie). Ek glo glad nie aan lyfstraf nie, maar daar bestaan deesdae geen manier om kinders in skole by die reels te hou nie. Onnies word gevloek en aangerand.